
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  19 februarie  2008               

Pl-x  27 /2008                     


A V I Z

asupra  propunerii legislative privind modificarea şi completarea
 Legii audiovizualului nr.504/2002
                 În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind modificarea şi completarea Legii audiovizualului nr.504/2002, trimisă cu adresa nr. Pl-x 27 din 11.02.2008  şi înregistrat cu nr.31/62 din 12.02.2008.
 Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este prima Cameră sesizată.                
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă  în şedinţa din  19 februarie 2008.

 Membrii comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, nr.1587 din 19.12.2007, cu observaţii şi propuneri, precum şi punctul de vedere al Guvernului transmis cu adresa nr.3436/20.12.2007, prin care nu susţine  adoptarea acestei iniţiative legislative. 
Propunerea legislativă are ca obiect de reglementare modificarea şi completarea Legii audiovizualului nr.504/2002, cu dispoziţii conform cărora cel puţin 30% din programele de difuzare ale operatorilor radio-tv, în intervalul orar 7-24, să includă opere cinematografice şi audiovizuale de expresie originală română şi cel puţin 40% opere cinematografice şi audiovizuale europene.
                 În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative privind modificarea şi completarea Legii audiovizualului nr.504/2002, întrucât Legea audiovizualului nr.504/2002, cu modificările şi completările ulterioare, este armonizată cu acquis-ul comunitar în materie, astfel că, modificări de natura celor propuse în textul iniţiativei legislative, potrivit procedurilor europene, se pot face numai după o prealabilă notificare şi negociere cu Comisia Europeană. 
În raport de obiectul şi conţinutul reglementării,  propunerea legislativă  face parte din categoria legilor organice. 
                                          PREŞEDINTE,                               SECRETAR,

                                          Sergiu ANDON                              George BĂEŞU
 Consilier,  C. Păduroiu

